# Alsónemesapáti

### A Wikipédiából, a szabad lexikonból.

Koordináták: é. sz. 46.85336° k. h. 16.93530°

Alsónemesapáti
Régió | Nyugat-Dunántúl
Megye | Zala
Kistérség | Zalaegerszegi
Rang | község
Terület | 14,51 km²
Népesség

- Összesen: 751 fő (2001)
- Népsűrűség: 51,76 fő/km²

Irányítószám | 8924
Körzethívószám | 92
Térkép é. sz. 46.85336° k. h. 16.93530° | település Mo. térképén

Alsónemesapáti község Zala megyében, a Zalaegerszegi kistérségben.

## [szerkesztés] Fekvése

A település a Szévíz észak-déli völgyében hosszan terül el, egy kilométerre a 76-os jelzésű úttól, Zalaegerszegtől 6 km-re. A települést a Szombathelyet Nagykanizsával összekötő vasútvonal érinti, rendszeresen jár autóbusz a megyeszékhely (Zalaegerszeg) felé.

## [szerkesztés] Története

Alsónemesapáti a valaha létező három falu (Alsó-, Közép- és Felsőnemesapáti) egyike. Első említése 1370-ből való Istvánszeg néven. A 15. század során több nemesi család (Egerváriak, Gerseiek, Marcaliak, Deákok) is rendelkezett birtokkal a településen. A 16 - 17. században a törökök sokszor feldúlták, mindezek ellenére nem néptelenedett el. A lakosság a református hitre tért, a 18. század elején azonban rekatolizált.

A 18. század során a település gyorsan fejlődött. 1753-ban új templom, 1777-ben iskola nyitotta meg kapuit Alsónemesapátin. A 19. században több zsidó család is a településre költözött, ahol a domináns földművelés mellett egy szerény iparos réteg is megjelent.

A Nagykanizsa-Sopron vasútvonal megnyitása nagyban elősegítette Nemesapáti további fejlődését. Alsónemesapáti 1927-ben vált külön Nemesapátitól. Az 1930-as években Nemesapátihoz hasonlóan itt is takarékszövetkezet nyílt.

A II. világháborút követően a közeli Zalaegerszeg gyors fejlődése és vonzerje sok helyi lakost elcsábított. Így ma már a lakosság jelentős része a mindennap a megyeszékhely felé ingázók közé tartozik, de egyre szélesebb körben jelennek meg a településen belüli vállalkozások (elsősorban vendéglátás).

## [szerkesztés] Nevezetességei

- Új római katolikus templom

A lap eredeti címe "http://hu.wikipedia.org../../../a/l/s/Als%C3%B3nemesap%C3%A1ti.html"

Kategória: Zala megye települései

##### Views

- Szócikk
- Vitalap
- Aktuális változat

##### Keresés